विद्यार्थी मित्रों का धरना 14वें दिन भी जारी रहा
नागौर| राजस्थानविद्यार्थी मित्र शिक्षक संघ की जि`ला ईकाई नागौर द्वारा पंचायत सहायक भर्ती में विद्यार्थी मित्रों की वरीयता को दरकिनार कर गलत चयन के आरोप को लेकर धरना चौदहवें दिन जारी रहा। जिलाध्यक्ष महेंद्र डिडेल ने बताया कि भर्ती प्रक्रिया में पंचायत स्तर की एसडीएमसी समिति द्वारा विद्यार्थी मित्रों के अनुभव को दरकिनार किया है। ऐसे में अधिकांश विद्यार्थी मित्रों का चयन नहीं होने से वंचित रहने की संभावना है। वहीं जिला उपाध्यक्ष पुनाराम साऊ ने बताया कि सरकार उनकी जल्द मांगे पूरी नहीं करने पर बड़ा आंदोलन किया जाएगा। पशु प्रदर्शनी स्थल मैदान में चल रहे धरने में भोमाराम, रामस्वरूप, श्रीकिशन, गोविंद राम, कैलाश, राजेंद्र, अजयपाल, सीता, रूचि भादू, इंदुबाला सहित सैकड़ों विद्यार्थी मौजूद थे।
hin_Deva hin_Deva